Hvis artiklen er online kan følgende video tilføjes:

<iframe src="//player.vimeo.com/video/97150912" width="500" height="281" webkitallowfullscreen mozallowfullscreen allowfullscreen></iframe>

---------

# ORCID iD hjælper dig med at høste anerkendelsen af dit arbejde!

*Bliver du forvekslet med andre forskere, der hedder det samme som dig eller har du publiceret under forskellige navne? Bliver du irriteret over at skulle udfylde den samme information igen og igen i manuskripter og fondsansøgninger?*

Løsningen på problemet hedder ORCID, the Open Researcher and Contributer iD, og er det første ikke-kommercielle bud på en globalt forskeridentifikationssystem, der ikke er bundet til et bestemt forlag. ORCID iD tilbyder et permanent og unikt identifikationsnummer, der kan følge dig igennem hele din karriere uanset ansættelsessted. ORCID iD identificerer DIG og adskiller dig dermed fra alle andre forskere, samtidig med at det automatisk knytter alle dine forskningsaktiviteter sammen. Hvordan?:

* Bevillingsgivere efterspørger ORCID iD i forbindelse med indsendelsen af ansøgningen for at lette ansøgningsprocessen (f.eks. i forbindelse med Horizon 2020[[1]](#footnote-1)).
* Forlag indsamler ORCID iD i forbindelse med indsendelse af manuskripter. Dermed bliver dit ORCID iD en del af din publikations metada, således at arbejdet altid kan henføres til dig og kun dig
* Universiteter og forskningsinstitutioner støtter op om udbredelsen af ORCID iD ved at integrere dem i lokale forskningsregistreringsdatabaser (PURE) og tilbyde support til at oprette et ORCID iD

Over tid vil alle disse forhold til sammen reducere behovet for at registrere de samme bibliografiske oplysning flere gange på tværs af systemer. Hvis du tillader det, kan ORCID iD nemlig lade systemerne udveksle oplysningerne automatisk – og du kan spare tid!

[Danmarks Elektroniske Fag- og Forskningsbibliotek (DEFF)](http://www.deff.dk/) har bevilget midler til støtte for implementeringen af ORCID iD på tværs af de danske universiteter og forskningsinstitutioner. Derfor skydes der nu en national kampagne i gang, der skal sikre et ORCID iD til hovedparten af de danske forskere.

Start allerede nu og høst fordele i dag:

1. Opret dit ORCID iD via PURE *eller* på <http://orcid.org/register>
2. Importer dine publikationer og tilføj CV-oplysninger via de automatiske *import wizards*
3. Brug dit ORCID iD, når du ansøger om midler, indsender manuskripter eller deler dit CV.

Læs mere om ORCID iD i Danmark på <http://orcid.dk> eller kontakt dit lokale bibliotek for mere information eller support.

**TEKSTBOKS: Hvis du allerede har et unikt forskeridentifikationsnummer, som f.eks. Thomson Reuters *Researcher-ID* skal du ikke fortvivle. Du kan med ganske få klik koble de to identifikationsnumre med hinanden og høste fordelene med ORCID iD, der ikke er bundet til ét kommercielt forlag, men derimod tillader udveksling af informationer på tværs af flere platforme.**

1. <http://ec.europa.eu/research/participants/data/ref/h2020/grants_manual/hi/oa_pilot/h2020-hi-oa-pilot-guide_en.pdf> [↑](#footnote-ref-1)